|  |  |
| --- | --- |
| **Leverancetitel** | Anbefaling om nemmere og ensartet adgang til data om fjernvarmeproduktion |
| **Leverancenummer**  | 6 |
| **Tovholder (ansvarlig aktør)** | [et medlem af DUG’en] |
| **Ansvarlig arbejdsspor** | Arbejdsspor vedr. dataadgang for |
| **FFD-målsætning(er)** | 6 |
| **Afsluttes** |  |
| **Godkender** | FFD |

#### Beskrivelse

#### Der er stor variation i den måde, fjernvarmeselskaberne offentliggør data om fjernvarmeproduktionen og de deraf følgende klimaudledninger, herunder om hvordan data stilles til rådighed, tidsopløsning, formater, metadata mv. Dette gør det besværligt at indsamle og sammenstille data på tværs af værker, hvilket gør det dyrt og besværligt at opstille rapporter til bl.a. ESG og CSR mv. Formålet med leverancen er således at udarbejde anbefalinger til, hvordan, der kan skabes en nemmere og mere ansartet adgang til de nødvendige data om produktion og udledninger.

#### Opgaver

1. ***Brugerønsker til adgang til data om fjernvarmeproduktion og udledninger***

På baggrund af bl.a. litteraturstudier og input fra udvalgte interessenter opstilles en konsolideret beskrivelse af anvenderønsker til data. Brugerønskerne illustreres ved konkrete use-cases Der opstilles på denne baggrund et målbillede for adgang til data om produktion og udledninger

1. ***Alternative løsninger til opfyldelse af brugerønsker til data.***

Der opstilles forskellige løsninger til opfyldelse af målbilledet for dataadgang.

De enkelte løsninger beskrives bl.a. ved det tekniske set-up, dvs. hvilke krav dette stiller til dataregistrering- og indsamling, datavask, IT-løsninger mv, juridiske forhold, herunder håndtering af krav i medfør af GDPR og lov om forretningshemmeligheder, gennemførelsen af løsningen, herunder om det kan gennemføres ved fx frivillige tiltag eller regulering, incitamenter mv, økonomiske konsekvenser, tidshorisont for implementering, herunder evt. faseopdelt indfasning.

***C: Sammenlignende analyse af de opstillede løsningsforslag og anbefaling***

Der gennemføres en analyse af de forskellige løsningsforslag. Dette omfatter bl.a. en sammenfattende vurdering, hvori indgår bl.a. hvorledes de forskellige forslag opfylder brugernes behov, hvilke tiltag skal gennemføres, de økonomiske konsekvenser, implementering mv. På dette grundlag udarbejder DUG'en en konkret implementeringsplan, for hvordan borgere og virksomheder får nemmere og ensartet adgang til data om fjernvarmeproduktion og udledninger.

#### Afhængigheder

Afhængighed til følgende TAU-leverancer

Leverance 3: Fælles retningslinjer for dataformater og metadata

Leverance 5: Fælles retningslinjer for adgang- og deling af forsyningsdata

Leverance 7: Ensartede metoder til forbrugerens afgivelse af samtykke om deling af forbrugsdata til 3. part

Klimaaftalen om grøn strøm og varme fra 2022, hvor der står om fjernvarmesektoren: ”Sektorens gennemsigtighed styrkes gennem løbende indberetning af data om klimaaftryk, forsyningssikkerhed og omkostninger.”